Képzeld el, hogy felkérést kapsz egy új dolog feltalálására.
Bármi lehet, amit csak szeretnél,
amiből szeretnéd,
bármilyen formában és méretben.
Ez a fajta kreatív szabadság olyan felszabadító érzés, ugye?
Vagy mégsem?
A többséghez hasonlóan talán téged is lebénítana ez a feladat.
További instrukciók nélkül hogyan fognál hozzá egyáltalán?
Mint kiderült, a határtalan szabadság nem mindig hasznos.
Valójában minden tervet sok tényező korlátoz,
mint például a költség,
a rendelkezésre álló anyagok,
és a fizika áthághatatlan alaptörvényei.
Ezeket a tényezőket kreatív korlátoknak nevezzük:
ezek az előírások és korlátozások,
melyekkel meg kell barátkoznunk ahhoz, hogy teljesítsük célunkat.
A kreatív korlátok jelen vannak több hivatásban is:
építészeknél és művészeknél,
íróknál,
mérnököknél,
és tudósoknál.
Sok területen a korlátozások kiemelt szerepet töltenek be,
a felfedezések és feltalálások mozgatórugójaként.
Különösen igaz ez a tudományos folyamatra:
a korlátok nélkülözhetetlen részét képezik a kísérleti kialakításnak.
Például egy tudós egy új vírus tanulmányozásakor megfontolja:
"Hogyan tudnám használni a rendelkezésre álló eszközöket
egy kísérlethez, mely megmutatja, ez a vírus hogyan hat a test sejtjeire?
A tudásom korlátai megakadályoznak engem abban,
hogy megértsem az új vírus útját?
A mérnöki szakmában a korlátok késztetnek arra,
hogy tudományos felfedezéseinkkel új és hasznos dolgokat hozzunk létre.
Vegyük például a Viking 1 és 2 nevű műholdakat,
melyek manőverező rakéták segítségével érkeztek meg biztonságban a Marsra.
Mi a probléma?
Ezek a rakéták idegen vegyszereket hagytak a földön,
beszennyezve így a talajmintákat.
Tehát egy új korlátozást ismertünk meg.
Hogyan landolhat egy szonda a Marson anélkül,
hogy Földről hozott vegyszereket juttatnánk be?
A következő Pathfinder küldetés légzsákrendszert alkalmazott,
mellyel a marsjáró visszapattant és gurult a megállóig anélkül,
hogy szennyező üzemanyagot égetett volna fel.
Évekkel később egy sokkal nagyobb marsjárót akartunk küldeni: a Curiosity-t.
Azonban túl nagy volt a légzsák-konstrukcióhoz,
tehát egy új korlátot definiáltunk.
Hogyan rakhatunk le nagy marsjárót úgy, hogy közben a rakéta üzemanyagával
nem szennyezzük a Mars talaját?
Válaszképp a mérnökök egy vad ötlettel álltak elő.
Létrehozták a Skycrane típusú leszállást.
A játékboltok markolós játékához hasonlóan
a marsjáró magasságát a földfelszíntől távolabbról kezdi csökkenteni.
Minden új találmánnyal a mérnökök a tudományos gondolkodás
nélkülözhetetlen szokását szemléltették –
a megoldásoknál tudatában kell lennünk az aktuális technológia korlátaival ahhoz,
hogy meghaladhassuk őket.
A folyamat néha fokozatosan közelítő,
például: "Hogyan készíthetek egy jobb ejtőernyőt a marsjáró landolásához?"
Néha pedig innovatív,
például: "Hogyan érjük el a célunkat,
amikor a legjobb létező ejtőernyő nem jöhet szóba?"
Mindkét esetben a korlátok a döntéshozatalt irányítják,
hogy biztosítsák az egyes célok elérését.
Itt van egy másik Mars probléma, ami még megoldásra vár.
Űrhajósokat akarunk küldeni, akiknek vízre van szükségük.
A szűrőrendszerre vannak bízva, mely tisztán tartja a vizet,
és 100 százalékos helyreállítást biztosít.
Ezek elég komoly korlátok,
és elképzelhető, hogy még nincsen megfelelő technológiánk hozzá.
De a célok eléréséhez szükséges megoldás keresése során
talán találmányok más eredményes felhasználhatóságát is felfedezzük.
Egy új vízszűrő-rendszer kialakítása
megoldást adhat a gazdáknak a szárazság sújtotta régiókban,
vagy egy módszert a víz tisztítására a szennyezett városokban.
Sőt, sok tudományos előrelépés történt olyan esetekben,
amikor az egyik területen felbukkanó szerencsés véletlen
egy másik terület korlátainak átlépésében segített.
Amikor Alexander Fleming tudós a laboratóriumában
tévesen egy Petri-csészét fertőzött meg,
az első antibiotikum felfedezéséhez vezetett, a penicillinhez.
Ugyanez igaz a szintetikus festékre,
a műanyagra,
és a lőporra.
Mindegyik véletlenül jött létre,
de végül segített megoldani valamilyen problémát.
A korlátok megértése tudományos haladáshoz vezet,
és ami a tudományra igaz, az igaz sok más területre is.
A korlátok nem a kreativitás határvonalai, hanem az alapkövei.